Oficialusis leidinys L 345 , 31/12/2003 p. 0027 - 0029



Tarybos reglamentas (EB) Nr. 2326/2003 2003 m. gruodžio 19 d. pagal Reglamentą (EB) Nr. 104/2000 nustatantis 2004 m. orientacines kainas ir Bendrijos gamintojo kainas tam tikriems žuvininkystės produktams EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo [1] ir ypač į jo 18 straipsnio 3 dalį ir 26 straipsnio 1 dalį, atsižvelgdama į Komisijos pasiūlymą, kadangi: (1) Reglamento (EB) Nr. 104/2000 18 straipsnio 1 dalis ir 26 straipsnio 1 dalis numato, kad kiekvieniems žvejybos metams turėtų būti nustatytos orientacinės kainos ir Bendrijos gamintojo kainos, nustatant intervencinių kainų lygį tam tikrų žuvininkystės produktų rinkoje7 (2) Reglamento (EB) Nr. 104/2000 18 straipsnio 1 dalis nurodo, kad turi būti nustatyta orientacinė kaina kiekvienam iš jo I ir II prieduose išvardytų produktų ir produktų grupių. (3) Remiantis šiuo metu gautais duomenimis apie kainas atitinkamiems produktams ir Reglamento (EB) Nr. 104/2000 18 straipsnio 2 dalyje nurodytais kriterijais, orientacinės kainos 2004 m. turėtų būti padidintos, paliktos tos pačios arba sumažintos, atsižvelgiant į gyvūnų rūšį. (4) Reglamentas (EB) Nr. 104/2000 nurodo, kad Bendrijos gamintojo kainos turi būti nustatytos kiekvienam iš jo III priede išvardytų produktų, Tačiau pakanka nustatyti Bendrijos gamintojo kainą tik vienam iš Reglamento (EB) Nr. 104/2000 III priede išvardytų produktų, kadangi kainos kitiems produktams gali būti apskaičiuotos pagal Komisijos reglamento (EEB) Nr. 3510/82 [2] nustatytus perskaičiavimo koeficientus. (5) Remiantis kriterijais, nustatytais Reglamento (EB) Nr. 104/2000 18 straipsnio 2 dalies pirmoje ir antroje įtraukose bei 26 straipsnio 1 dalyje, Bendrijos gamintojo kaina 2004 žvejybos metais turėtų būti padidinta. (6) Kadangi šis klausimas skubus, svarbu padaryti išimtį dėl šešių savaičių laikotarpio, nurodyto prie Amsterdamo sutarties pridėto Protokolo dėl nacionalinių parlamentų vaidmens Europos Sąjungoje 1 dalies 3 punkte. PRIĖMĖ ŠĮ REGLAMENTĄ: 1 straipsnis Žvejybos metais, trunkančiais nuo 2004 m. sausio 1 d. iki gruodžio 31 d., Reglamento (EB) Nr. 104/2000 18 straipsnio 1 dalyje numatytos orientacinės kainos nustatomos šio reglamento I priede. 2 straipsnis Žvejybos metais, trunkančiais nuo 2004 m. sausio 1 d. iki gruodžio 31 d., Reglamento (EB) Nr. 104/2000 26 straipsnio 1 dalyje numatytos Bendrijos gamintojo kainos nustatomos šio reglamento II priede. 3 straipsnis Šis reglamentas įsigalioja 2004 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gruodžio 19 d. Tarybos vardu Pirmininkas G. Alemanno [1] OL L 17, 2000 1 21, p. 22. [2] OL L 368, 1982 12 28, p. 27; Reglamentas su paskutiniais pakeitimais, padarytais Reglamentu (EEB) Nr. 3899/92 (OL L 392, 1992 12 31, p. 24). -------------------------------------------------- I PRIEDAS Priedas | Rūšis Produktai, išvardyti Reglamento (EB) Nr. 104/2000 I ir II prieduose | Prekinis pateikimas | Orientacinė kaina (eurais už toną) | I | 1.Clupea harengus rūšies silkės | Sveikos žuvys | 267 | 2.Sardina pilchardus rūšies sardinės | Sveikos žuvys | 581 | 3.Amijos (Squalus acanthias) | Sveikos žuvys arba žuvys be žarnų su galvomis | 1112 | 4.Scyliorhinus spp. rūšies amijos | Sveikos žuvys arba žuvys be žarnų su galvomis | 759 | 5.Jūriniai ešeriai (Sebastes spp.) | Sveikos žuvys | 1177 | 6.Gadus morhua rūšies menkės | Sveikos žuvys arba žuvys be žarnų su galvomis | 1631 | 7.Ledjūrio menkės (Pollachius virens) | Sveikos žuvys arba žuvys be žarnų su galvomis | 766 | 8.Juodadėmės menkės (Melanogrammus aeglefinus) | Sveikos žuvys arba žuvys be žarnų su galvomis | 998 | 9.Merlangai (Merlangius merlangus) | Sveikos žuvys arba žuvys be žarnų su galvomis | 923 | 10.Molvės (Molva spp.) | Sveikos žuvys arba žuvys be žarnų su galvomis | 1214 | 11.Scomber scombrus rūšies skumbrės | Sveikos žuvys | 308 | 12.Scomber japonicus rūšies skumbrės | Sveikos žuvys | 311 | 13.Ančiuviai (Engraulis spp.) | Sveikos žuvys | 1245 | 14.Jūrinės plekšnės (Pleuronectes platessa) | Sveikos žuvys arba žuvys be žarnų su galvomis nuo 2004 1 1 iki 2004 4 30 | 1079 | Sveikos žuvys arba žuvys be žarnų su galvomis nuo 2004 5 1 iki 2004 12 31 | 1499 | 15.Merluccius merluccius rūšies merlūzos | Sveikos žuvys arba žuvys be žarnų su galvomis | 3731 | 16.Arnoglosai (Lepidorhombus spp.) | Sveikos žuvys arba žuvys be žarnų su galvomis | 2442 | 17.Paprastosios limandos (Limanda limanda) | Sveikos žuvys arba žuvys be žarnų su galvomis | 877 | 18.Upinės plekšnės (Platichthys flesus) | Sveikos žuvys arba žuvys be žarnų su galvomis | 530 | 19.Albakorai arba baltieji tunai (Thunnus alalunga) | Sveikos žuvys | 2265 | Žuvys be žarnų su galvomis | 2515 | 20.Sepijos (Sepia officinalis ir Rossia macrosoma) | Sveikos | 1637 | 21.Meškeriotojai (jūriniai velniai) (Lophius spp.) | Sveikos žuvys arba žuvys be žarnų su galvomis | 2926 | Be galvų | 5898 | 22.Crangon crangon rūšies krevetės | Tik išvirtos vandenyje | 2391 | 23.Šiaurinės krevetės (Pandalus borealis) | Tik išvirtos vandenyje | 6411 | Šviežios arba atšaldytos | 1639 | 24.Cancer pagurus rūšies krabai | Sveiki | 1766 | 25.Norveginiai omarai (Nephrops norvegicus) | Sveiki | 5337 | Uodegos | 4279 | 26.Jūriniai liežuviai (Solea spp.) | Sveikos žuvys arba žuvys be žarnų su galvomis | 6748 | II | 1.Juodieji otai (paltusai) (Reinhardtius hippoglossoides) | Užšaldyti, supakuoti į pirmines pakuotes, kuriose yra tie patys produktai | 1956 | 2.Merluccius spp. rūšies merlūzos | Užšaldytos, sveikos, supakuotos į pirmines pakuotes, kuriose yra tie patys produktai | 1258 | Užšaldytos, iš kurių padaryta filė, supakuotos į pirmines pakuotes, kuriose yra tie patys produktai | 1499 | 3.Jūriniai karosai (Dentex dentex ir Pagellus spp.) | Užšaldyti, partijomis arba supakuoti į pirmines pakuotes, kuriose yra tie patys produktai | 1586 | 4.Kardžuvės (Xiphias gladius) | Užšaldytos, sveikos, supakuotos į pirmines pakuotes, kuriose yra tie patys produktai | 4019 | 5.Sepijos (Sepia officinalis) (Rossia macrosoma) (Sepiola rondeletti) | Užšaldytos, supakuotos į pirmines pakuotes, kuriose yra tie patys produktai | 2006 | 6.Aštuonkojai (Octopus spp.): | Užšaldyti, supakuoti į pirmines pakuotes, kuriose yra tie patys produktai | 2119 | 7.Kalmarai (Loligo spp.) | Užšaldyti, supakuoti į pirmines pakuotes, kuriose yra tie patys produktai | 1168 | 8.Kalmarai (Ommastrephes sagittatus) | Užšaldyti, supakuoti į pirmines pakuotes, kuriose yra tie patys produktai | 961 | 9.Illex argentinus rūšies kalmarai | Užšaldyti, supakuoti į pirmines pakuotes, kuriose yra tie patys produktai | 848 | 10.Penaeidae šeimos krevetės | | | —Parapenaeus longirostris rūšies krevetės | Užšaldytos, supakuotos į pirmines pakuotes, kuriose yra tie patys produktai | 4035 | —Kitos Penaeidae šeimos rūšys | Užšaldytos, supakuotos į pirmines pakuotes, kuriose yra tie patys produktai | 8142 | -------------------------------------------------- II PRIEDAS Rūšis Produktai, išvardyti Reglamento (EB) Nr. 104/2000 III priede | Prekinis pateikimas | Bendrijos gamintojo kaina (eurais už toną) | Geltonuodegiai tunai (Thunnus albacares) | Sveiki, kiekvienas sveria daugiau kaip 10 kg | 1219 | Bendrijos gamintojo kainos kitiems produktams, išvardytiems reglamento (EB) Nr. 104/2000 III priede, nustatomos pagal Reglamente (EEB) Nr. 3510/82 nurodytus perskaičiavimo koeficientus. --------------------------------------------------